- Vi må stoppe galskapen. Det er nok nå
Cuomo gjorde sitt standpunkt kjent under sin årlige tale om delstatens tilstand onsdag. Som eier av våpen selv gjorde han det klart at han respekterer jegere og friluftsmennesker og at han ikke er imot våpen, men bare vil ha ansvarlige grenser for hvor tilgjengelig våpen skal være.Forslagene om begrensninger er et av de første konkrete initiativene som er kommet mot våpen etter massakren på skolebarn i Connecticut i desember. Cuomo la fram sine forslag samtidig som visepresident Joe Biden trappet opp arbeidet fram mot fristen president Barack Obama har gitt ham ved slutten av måneden for å skissere en nasjonal politikk mot våpenvold. - Presidenten og jeg er fast bestemt på å gjøre noe. Dette er ikke bare for syns skyld, sa Biden og viste til at presidenten har mulighet for å innføre tiltak ved dekret.De tiltakene Det hvite hus vurderer, er blant annet gjeninnføring av forbudet mot halvautomatiske angrepsvåpen, skjerping av bakgrunnssjekkingen av dem som vil kjøpe våpen, og bedret innsats for mentalt syke mennesker. Cuomos plan for New York omfatter dessuten innføring av bakgrunnssjekk av alle våpensalg mellom privatpersoner, ikke bare i butikker, og også å skjerpe straffen for brudd på våpenlover. Salg av ammunisjon på internett blir forbudt. Oppfordret hele landet Guvernør Dannel Malloy i Connecticut oppfordret i sin årlige tale lovgiverne i Washington til å skjerpe de føderale våpenlovene. Han sa at så lenge våpen kan skaffes lett i Florida og Virginia, vil Connecticut også rammes av våpentrafikken opp og ned riksveien mellom sør og nord. New York og Connecticut er allerede i dag blant de statene som har de strengeste våpenlovene.
New Yorks guvernør Andrew Cuomo foreslår å innføre USAs strengeste lover mot angrepsvåpen og forby magasiner med stor kapasitet.